केंद्रीय भू-जल बोर्ड की एक रिपोर्ट के अनुसार इस नदी के पानी में अत्यधिक मात्रा में लैड, मैग्नीज व लोहा जैसे भारी तत्व व प्रतिबंधित कीटनाशक अत्यधिक मात्रा में घुल चुके हैं।इसका पानी पीने तो दूर कपड़े धोने के भी लायक नहीं है। रिपोर्ट के अनुसार मेरठ व गाजियाबाद क्षेत्र के आस-पास 30-35 मीटर नीचे तक की गहराई में भारी तत्व तय सीमा से अत्यधिक मात्रा में पाए गए हैं। काली नदी क्षेत्र से एकत्रित भूजल नमूनों का पी एच 7.0 से 8.2 के बीच पाया गया है यानी जल अम्लीय है। पीने योग्य पानी का पी एच 7.0 होता है। लेकिन रतनपुर के लोगों के पास मजबूरी है, उन्हें यही पानी पीना है और नतीजे में रोग के दर्द भरी जिंदगी जीना है।